《种说山居》
宋代·李复

客来稚子出应门，洁洒虚庭屡汲深。
西泽千塍连别岸，南山一带是家林。
泉清野果浮苍玉，灯散灵峰见紫金。
晚日已收凉气动，客归相送步松阴。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。